Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani sanovat, että jos et ymmärrä uniasi, -
jäät paitsi suuresta osasta Jumalan suunnitelmaa lopun aikoina.
Mutta ehkä olet itseni tavoin liian käytännöllinen tutkimaan -
noita isoja unienselityskirjoja, joissa on paljon symboleja.
En jaksa lukea jotain, mitä en tajua.
Unia on kuitenkin niin helppo tulkita, että he opettavat sitä lapsille.
He sanovat, että jokainen voi oppia ymmärtämään uniaan -
ja että jokainen näkee unia.
Jumala puhuu unien kautta asioita, joita luonnollinen mielesi ei ymmärrä.
Opit kuulemaan Jumalaa paremmin kuin koskaan. Haluatko oppia sitä?
Mark, tuottajamme ovat aivan innoissaan siitä, -
mitä tiedät unien ja näkyjen ymmärtämisestä.
Sanot, että unet ovat ehdottomasti helpoin tapa kuulla Jumalan ääntä.
Miksi sanot niin?
Koska unet tulevat sydämestämme, ajattelu taas päästämme.
Kun nukumme, sydän pysyy hereillä ja kommunikoi kanssamme ilman, -
että asiat jäävät aivojemme pullon- kaulaan. Jeesus elää sydämessäni.
Kutsuin Hänet sydämeeni. Unet ovat viestintää sydämeltä sydämelle.
Unet ovat helppoja ja yksinkertaisia.
Ne ohittavat mielen ja antavat ilmoituksen Hengeltä hengelleni.
Miksi unet ovat niin tärkeitä, Charity?
Koska Jumala sanoo niiden olevan.
Sen pitäisi jo riittää. ―Hän sanoo Raamatussa yhä uudestaan -
puhuvansa meille näyissä ja unissa. Hän lupaa avata korvamme -
sekä estää meitä tekemästä väärin tai ylpistymästä.
Laulujen laulussa sanotaan, että unet ovat Jumalan varasuunnitelma.
Kun nukumme, sydämemme valvoo ollakseen yhteydessä Rakkaaseensa.
Kun mielemme, josta olemme tehneet jumalamme, lepää -
ja on poissa pelistä, näemme sydämellämme, jossa Jumala asuu -
jakeen Ef. 3:17 mukaan. Sydämen kautta olemme Häneen yhteydessä.
Hän puhuu meille upeita neuvoja ja ilmestyksiä joka ikinen yö.
Mark, mitä sanoisit ihmiselle, joka väittää, ettei koskaan näe unia?
Hänen pitäisi sanoa, ettei muista uniaan. Hän kyllä näkee niitä.
Unilaboratorioissa on todistettu, että kaikki näkevät unia joka yö.
Unilaboratoriossa voidaan nähdä, kun ihminen alkaa nähdä unia, -
sillä silloin silmät liikahtelevat. Tätä kutsutaan REM-uneksi.
Nimi tulee nopeista silmän liikkeistä. Jos ihmisen ei anneta nähdä unia -
kolmeen vuorokauteen, hän saa hermoromahduksen.
Tästä näkee, miten tärkeitä unet ovat emotionaaliselle hyvinvoinnille.
Useimmilla, jotka opettavat unista, on paksu kirja täynnä symboleja.
Sieltä etsitään unessa näkyneitä symboleja. Te ette usko tähän. Miksi?
Olet oikeassa. Ihmiset valittavat meille, että yrittäessään selvittää -
uniensa merkitystä he tutkivat niitä internetin unisymbolisanakirjoista.
Se saa heidät enemmän hämilleen. Selityksissä ei tunnu olevan järkeä.
He päätyvät siihen, että unien tulkinta on järjetöntä.
Symbolikirjat eivät ota huomioon ihmisten ainutlaatuisia kokemuksia, -
heidän havaintojaan maailmasta ja yksilöllisiä näkökulmiaan.
Jos rakastan koiria ja näen unta koirista, se on minusta hienoa, -
mutta koirauni on eri asia jollekulle, jonka kimppuun koira on hyökännyt.
Sama uni voi tarkoittaa eri asiaa eri ihmisille. ―Olen myös huomannut, -
että jokainen "uniasiantuntija" tulkitsee uneni eri tavalla.
Päätin unohtaa koko jutun kirjaimellisia unia lukuun ottamatta.
Näen niitä, mutta hyvin harvoin. Useimmat uneni ovat sellaisia -
kuin useimmat teidänkin unistanne, mutta en enää koskaan heitä pois -
Jumalan puhetta. Teette siitä niin helppoa. Ovatko muut sanoneet näin?
Ovat. Jumalan valtakuntaan päästäkseen pitää olla kuin lapsi, -
joten kaikki lapselle liian vaikea on turhan monimutkaista. ―Luin jakeen, -
jonka mukaan syntisen tavara talletetaan vanhurskaalle.
Jumala siirtää tavaraa nyt ja haluaa puhua sinulle unien ja näkyjen kautta.
Mainosten jälkeen pyydän tohtori Markia kertomaan -
joitakin kuuluisia asioita, jotka ovat syntyneet unien kautta.
Voit saada unessa viisautta ja ratkaisuja perheongelmiin -
tai liikeideoita. Jos voisit kuulla Jumalan puhetta joka yö, -
se olisi taivas maan päällä. Palaamme pian.
Monet ohjelman katsojat ovat kokeneet ihmeitä ja parantumisia.
Paranin ohjelman ylistyksen aikana.
Kärsin vuosia niveltulehduksesta ja kivuista oikeassa polvessa.
Herran voima kulki selkääni pitkin, ja poikani näki, että kasvoin pituutta.
Kiitos Jumalalle ohjelmastanne!
Nauhoitin ohjelman ja katsoin sen perjantaina. Kun heräsin aamulla, -
huomasin, että silmäluomeni alla ollut pieni kasvain oli poissa.
Katsoin ohjelman uudestaan ja uskon, että paranen niskakivusta, -
joka tuli autokolarissa vuosia sitten. Kiitos Sid, että annat Hengen toimia!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Tohtori Charity, opetat, että olemme itse parhaita ihmisiä -
tulkitsemaan omia uniamme. Emme tarvitse asiantuntijoita, -
koska asiantuntija elää sisällämme. Hän on Pyhä Henki. Kerro tästä.
Unen näkijä on itse oman unensa pätevin tulkitsija, -
koska hän tietää parhaiten, mitä symbolit hänelle merkitsevät.
Hän tietää, mitä jokin ihminen, tapahtuma tai asia hänelle merkitsee.
Toiseksi hän tietää parhaiten, mitä hänen elämässään tapahtui, -
kun hän näki unen. Unesta ei voi sanoa mitään tietämättä sitä.
Kun haluamme tulkita untamme, meidän pitää kysyä, mitä tapahtui -
edellisenä päivänä ja mitä ajattelimme tai rukoilimme nukahtaessamme.
Se on kuin lamppu syttyisi päässä! ―Unen pitää löytää vastakaikua -
näkijänsä sydämessä. Siitä tietää, että selitys on oikea.
Tohtori Mark, kerro kuuluisista keksinnöistä.
Ehkä ajattelet, ettet pystyisi keksimään mitään.
Luuletko, että Jumala pystyy? Onko se Jumalalle mikään ongelma?
Hän etsii vain vapaaehtoisia. Sano kuin Abraham: "Tässä olen."
Kerro keksinnöistä. ―Välittääkö Jumala edes suurista keksinnöistä -
vai hengellisestä elämästäsi, jonka osa ne ovat? Kerron Larry Pagesta.
Hän oli 22-vuotias Stanfordin yliopiston opiskelija. Hän näki unen.
Unessa hän latasi koko internetin omalle tietokoneelleen -
ja näki algoritmeja, jotka yhdistivät kaikki eri artikkelit toisiinsa.
Se joka osoitti, miten hän pääsi käsiksi kaikkiin noihin sivuihin.
Hän heräsi keskellä yötä ja kirjoitti kaksi tuntia ylös sitä, -
mitä muisti unesta, sääntöjä, miten nuo sivut liittyivät toisiinsa.
Hän kertoi sen professorilleen ja sanoi toteuttavansa sen parissa viikossa.
Professori nauroi hänelle. Unen toteuttamiseen meni häneltä vuosi, -
mutta hän sai luotua Googlen hakukentän, jota kaikki käyttävät.
Se on Googlen perusta ja on tehnyt siitä maailman suurimman yhtiön.
Sen perustaja Larry Page on yksi maailman rikkaimmista ihmisistä, -
koska hän kuunteli ja kunnioitti unta ja kirjoitti sen sisällön ylös.
Hän teki sen parissa töitä vuoden ja siunasi maailmaa lahjalla, -
jota kaikki käyttävät päivittäin. Sen tuloksena hänestä tuli rikas.
Kerro vielä toinen tarina. Niitä on vaikka kuinka paljon.
Thomas Edison otti joka päivä torkut, ja Jumala näytti hänelle keksintöjä.
Melkein jokainen keksijä teki niin. Niin teki myös se mies, -
joka patentoi ensimmäisen ompelukoneen. Hän ei keksinyt, -
miten saisi pujotettua langan neulansilmään.
Hän meni nukkumaan tämä kysymys mielestään ja näki unen nuolesta, -
joka ammuttiin intiaaniteltan seinään ja vei langan kankaan läpi.
Hän ymmärsi, että sillä tavalla langan saisi koukattua neulan silmään.
Hän patentoi keksinnön, ja hänestä tuli rikas. Tässä yksi esimerkki.
Mitä sanoisit sille, joka kuuntelee meitä ja sanoo uskovansa kaiken, -
muttei vain pysty muistamaan yhtäkään unistaan?
Se on todella helppo ratkaista!
Kun makaat illalla sängyssä, sano: "Pyhä Henki, antaisitko minulle unen?
Uskon uniin ja siihen, että sydämeni haluaa puhua minulle ilmoituksia.
Pyydän, Herra, että annat minulle ilmoituksen tällä alueella, -
jota nyt tutkin, koska käskit minun tutkia sitä ja Sinulla on vastaukset."
Ota kynä ja paperia lähellesi ja lupaa kirjoittaa unesi ylös.
Jos teet näin, heräät joka viikko ja saat upeita asioita kirjoitettaviksi.
Ymmärsin jotain opetuksestasi. Useimmat ihmiset ovat kuin minä.
Olen todella pragmaattinen.
Jos en pysty ymmärtämään uniani, en halua edes haaskata niihin aikaani.
Sitten ymmärsin opetuksesi ansiosta, etten ollut odottanut mitään.
Sain sen, mitä odotin, eli en mitään. Miten tärkeää on uskoa saavansa?
"Tapahtukoon teille uskonne mukaan." "Anokaa, niin teille annetaan."
Jos siis en usko uniin enkä pyydä niitä, Raamattu sanoo, etten saa niitä.
"Sen, joka Jumalan tykö tulee, täytyy uskoa, että Jumala on."
Jos ei usko uniin, ei oikeastaan usko, että Jumala puhuu sydämelle.
Silloin ei saa mitään. Pitää ottaa uskon askel ja sanoa: -
"Raamattu opettaa unista, ja uskon Raamattuun. Aion harjoitella unia."
Elämme nykyisin monimutkaisessa maailmassa.
Entä jos Jumala tietää, mitä tänään tulee tapahtumaan, ja varoittaa siitä?
Varoitusunet. Puhuin puhelimessa naisen kanssa, joka soitti vankilasta.
Jumala antoi hänelle varoitusunen ennen kuin hän edes tuli uskoon.
Näin paljon Jumala meitä rakastaa.
Teini-ikäisenä hän halusi mennä Utahista tai Nevadasta Kaliforniaan.
Uni oli: Jos menet, joudut vankilaan.
Hän ei välittänyt unesta ja lähti. Hän joutui huumemaailmaan -
ja tappoi kämppäkaverinsa huumehöyryissään.
Nyt hän istuu elinkautista. Hän ei olisi joutunut vankilaan, -
jos hän olisi kunnioittanut Jumalan varoitusta, joka tuli unen kautta.
Charity, olet auttanut minua huomaamaan, -
että lapset ovat tässä paljon parempia kuin minun kaltaiseni ihmiset.
Heidän on helpompi nähdä unia kuin kenenkään muun.
Olemme jättäneet sen huomiotta.
Entäpä jos opettaisit lapsillesi, että Jumala puhuu unien kautta?
Mitä tapahtuisi, jos lapsesi kertoisivat sinulle, mitä Jumala on puhunut?
Opetus on laajentanut ajatteluani valtavasti. Haluan tietää, -
mitä Charity on saanut selville. Hänellä on teologinen tutkinto.
Yliluonnollista! jatkuu pian.
TÄNÄ KIITOSPÄIVÄNÄ...
1. Tess. 5:17―18 "Rukoilkaa lakkaamatta. Kiittäkää joka tilassa.
Sillä se on Jumalan tahto teihin nähden Kristuksessa Jeesuksessa."
Yhteistyökumppaneillemme ja ystävillemme...
1. Tess. 1:2 "Me kiitämme Jumalaa aina kaikkien teidän tähtenne, -
mainiten teitä rukouksissamme..."
Yliluonnollista! jatkuu.
Seuraava aihe taitaa olla lähellä sinunkin sydäntäsi, Charity.
Lasten on fysiologisesti helpompi nähdä unia kuin aikuisten.
Kerro, miksi näin on.
Olet oikeassa. Lapset ovat todella herkkiä yliluonnollisille asioille.
Se johtuu heidän aivoaalloistaan.
Aikuisten mieli toimii beta-aalloilla, jotka ovat nopeita ja analyyttisiä.
Toimin ehdottomasti juuri niin.
On myös alfa-aaltoja, jotka ovat hitaampia, meditatiivisia -
tai rukoilevia aivoaaltoja. Alfa-aaltoja esiintyy, kun näemme unta -
sekä silloin, kun olemme juuri heräämässä tai vaipumassa uneen.
Silloin hengellinen ja fyysinen todellisuus ovat lähellä toisiaan.
Tutkijat ovat tehneet ihmeellisen havainnon. Lapset elävät -
noin 7-vuotiaaksi asti alfa-aaltotilassa jatkuvasti, yötä päivää.
He eivät ole loogisia ja analyyttisia, he elävät sydämestään käsin.
Haluaisin itsekin tehdä niin. ―He elävät todeksi jaetta 2. Kor. 4:18.
He elävät näkymätöntä maailmaa ja sisäistä valtakuntaa varten.
Jumala asuu sydämessämme, ja siksi haluamme nähdä sydämellämme.
Lapset ovat herkkiä yliluonnolliselle. ―Ehkä he siksi pitävät ohjelmastani.
Olen hämmästynyt siitä, miten pieniä lapsia se kiinnostaa.
He näkevät hengen maailmaan ja kuulevat Jumalan ääntä.
Heillä on profetoimisen lahja. ―Opetat yksinkertaisia avaimia -
unien ymmärtämiseen. Ne toimivat niin lapsilla kuin kaikilla muillakin.
Kerro meille muutamasta avaimesta.
Voimme kysyä kolme kysymystä jokaisesta unestamme.
Ensinnäkin, mikä on unen tausta eli mitä elämässämme tapahtuu?
Toiseksi, mikä on unen pääasiallinen toiminta? Mitä teen unessa?
Juoksenko, piileskelenkö, rukoilenko?
Kolmanneksi: miltä minusta tuntuu? Olenko innoissani vai pelkäänkö?
Olenko pettynyt vai kiitollinen? Se on unen päätunnetila.
Sitten vertaamme unen tunnetilaa ja toimintaa elämämme tapahtumiin.
Millä elämänalueella minusta tuntuu tältä? Missä teen tätä ja koen näin?
Kun vertaamme unta ja elämäämme, näemme, missä ne osuvat yhteen -
ja mistä asiasta uni puhuu.
Voin kertoa eräästä unesta, joka näytti hassulta ja mitättömältä, -
mutta siinä oli viesti Jumalalta. Unessa olin seiväshyppyjoukkueessa.
Jos näkisin tuollaisen unen, sanoisin: "Tiedäthän, Herra, etten ole urheilija."
Mutta jotta voisimme tulkita unen, meidän pitää ajatella symbolisesti.
Unet ovat aina kuvia jostain.
Unessa kaikki muut joukkueen jäsenet osasivat hypätä paitsi minä.
Olin liian heikko ja sairas, enkä päässyt riman yli.
Toiminta oli, että yritin päästä jonkin yli, ja minusta tuntui, että kamppailin.
Missä asiassa valveilla ollessani taistelin päästäkseni jonkin asian yli?
Olin puhunut Jumalalle ihmisestä, joka oli sanonut minulle jotain, -
mikä loukkasi minua. Pohdin, pitäisikö minun sanoa tälle ihmiselle siitä -
vai vain antaa hänelle anteeksi, antaa asian mennä ja päästä sen yli.
Jumala näytti minulle yöllä kuvan, että kaikki muut pääsivät siitä yli.
Hengellisesti terveellä ja vahvalla ihmisellä ei ole vaikeuksia tehdä niin.
Seiväshyppy oli kuva asian yli pääsemisestä, joka oli ongelmani.
Ymmärrämme Jumalan viestin vertaamalla unta elämäämme.
Annoit minulle vielä toisen vihjeen.
Jos näemme monta unta samana yönä, niissä on yleensä sama viesti.
Juuri niin. Näin kävi faraolle 1. Mooseksen kirjassa.
Viljantähkien ja lihavien lehmien ei luulisi liittyvän toisiinsa lainkaan.
Joosef kuitenkin näki, että kyse oli samasta viestistä, nälänhädästä.
Meistä voi tuntua, ettei unillamme ole mitään tekemistä keskenään, -
mutta Jumala puhuu yleensä yhtenä yönä yhdestä sydämen asiasta.
Hän näyttää sen eri näkökulmista, jotta ymmärtäisimme koko sanoman.
Mark, sanot vahvasti, että meidän pitäisi kirjoittaa unemme ylös.
Milloin teemme sen? Teemmekö sen heti, kun heräämme unesta -
vai heti ensimmäisenä aamuisin, kun olemme nousseet sängystä?
Heti kun heräämme. Jos heräät kahdelta yöllä uni mielessäsi, -
kirjoita se silloin, koska aamulla et luultavasti muista siitä paljoakaan.
Kirjoita uni ylös heti kun saat sen.
Jumala rakastaa sitä, koska silloin kunnioitat sydäntäsi.
Jos arvostat sitä, mitä sydämesi sanoo, se puhuu sinulle lisää.
Unen kirjoittaminen ylös auttaa muistamaan sen ja laajentaa sitä, -
koska kirjoittaessasi saatat muistaa siitä jotain uutta. ―Se on totta.
On kuin Pyhä Henki auttaisi muistiani, jos minulla on tahtoa muistaa -
ja haluan tietää, mitä Hän sanoo.
Meillä on minuutti aikaa. Rukoilisitko, että ihmiset nukkuisivat hyvin -
ja muistaisivat unensa? Monilla on univaikeuksia. ―Mielelläni.
Tulemme nyt luoksesi, Isä, Jeesuksen nimessä ja julistamme -
kauniita unia jokaisen ihmisen sydämeen, joka katsoo ohjelmaa.
Olkoon sydämesi rauhassa, kun käyt nukkumaan.
Anna huolesi Jeesukselle ja ota vastaan syvä lepo Pyhältä Hengeltä.
Nouskoon sydämestäsi usko siihen, että unet ovat Pyhän Hengen kieltä -
ja että Jumala puhuu niiden kautta suoraan sydämeesi.
Julistan sydämellesi uskoa, että uskoisit uniin ja arvostaisit niitä -
Jumalan puheena sinulle. Isä, otamme nuo lahjat vastaan nyt -
Jeesuksen nimessä ja kiitämme ja siunaamme Sinua niistä. Aamen.
Jumala lupaa antaa rakkailleen hyvän ja suloisen unen.
Mutta oletko Hänen rakkaansa? Jos Jeesus on Herrasi, -
jos uskot, että Hän antoi syntisi anteeksi ja sanot sen ääneen -
ja pyydät Häntä elämään sisälläsi, voin kertoa sinulle: -
Hän todella rakastaa sinua. Toivon, että tämä menee syvälle sydämeesi.
Monet ohjelman katsojat ovat kokeneet ihmeitä ja parantumisia.
Vasemmassa jalassani oli kramppeja ja jatkuvaa kipua.
Kipu jatkui usein läpi yön.
Heräsin viiltävään kipuun, johon ei auttanut mikään.
Katsoin ohjelmaa ja rukoilin Graig Hillin kanssa parannusta kirouksista -
sekä vanhempieni tuomitsemisesta. Kipu lähti heti. Kiitos Jumalalle!
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Vieraani työskenteli ensihoitajana ambulanssissa.
Eräänä päivänä Jumala käski hänen rukoilla sairaiden puolesta -
ambulanssissa. Hän ei edes uskonut, että Jumala voi parantaa, -
mutta hän totteli Jumalaa. Noin 80 prosenttia ihmisistä, -
joiden puolesta hän rukoilee, paranee. Haluaisitteko tuollaisia tuloksia?
Suomennos: Anni Lähteenmäki